alibayram/wikipedia-40-langs huggingface dataset:
احمد حلمى

احمد محمد حلمى عبد الرحمن عواد واسم الشهرة احمد حلمى هوا ممثل ومنتج افلام ومذيع مصرى. اتولد يوم 18 نوفمبر سنت 1969 فى مدينت بنها الموجوده فى محافظة القليوبيه الموجوده فى مصر. معروف بخفت دمو، وفى ناس بتعتبرو من احسن الممثليين الكوميديان اللى فى الفترة دى، وكمان بيمثل دراما. متجوز من الممثله منى زكى، وعندو بنت وولدين: لى لى وسليم ويونس. كتب لفترة مقالات فى جرنال الدستور.

حياتو 
عاش اغلب طفولتو فى السعوديه عشان ظروف شغل ابوه، ودرس هناك لحد سنة تانية ثانوى، وبعدين رجع على مصر ودخل المعهد العالى للفنون المسرحية قسم ديكور. اشتغل فى اول حياتو مذيع فى القناة الفضائيه المصريه فى برنامج لعب عيال، وحقق نجاح بخفت دمو مع التعامل مع الاطفال. وبعدين اكتشفو المخرج شريف عرفه وخلاه يمثل فى اول فيلم ليه عبود على الحدود مع علاء ولى الدين وكريم عبد العزيز. وبعدين شارك فى افلام ومسرحيات كتيره، لحد ما عمل اول بطولة ليه فى سنة 2003 بفيلم ميدو مشاكل، ونجح، وبقالو كام سنه افلامو بتعجب النقاد والجمهور وبتحقق ايرادات عاليه.

اعمالو 
 2019-(خيال مأتة).
 2016 - (لف ودوران).
 2014 - (صنع فى مصر) دور علاء.
 2013 - (على جثتى) دور رؤوف.
 2011 - (إكس لارچ) دور مجدى.
 2010 - (بلبل حيران) دور نبيل.
 2010 - (عسل اسود) دور مصري سيد العربى.
 2009 - (الف مبروك) دور احمد جلال عبد القوى.
 2008 - (اسف على الإزعاج) دور حسن.
 2007 - (كدة رضا) عمل تلت شخصيات ف الفيلم (برنس - بيبو - سمسم).
 2007 - (مطب صناعى) دور جلال كامل نور الدين البشبيشى (ميمى).
 2006 - (جعلتنى مجرما) دور رشدى اباظة.
 2006 - (ظرف طارق) دور طارق الوكيل (منتحل شخصية: عمر ابو الوفا).
 2005 - (زكى شان) دور زكى سالم الاسيوطى.
 2004 - (صايع بحر) دور حنتيرة.
 2003 - (ميدو مشاكل) دور حامد (ميدو).
 2003 - (التجربة الدنماركيه) (ضيف شرف، طلع بشخصيته الحقيقيه).
 2003 - (سهر الليالى) دور عمرو.
 2001 - (55 اسعاف) دور سيد.
 2001 - (السلم والتعبان) دور احمد.
 2001 - (رحلة حب) دور رمزى.
 2000 - (الناظر) دور عاطف.
 2000 - (عمر 2000).
 2000 - (ليه خلتنى أحبك) دور زكريا.
 1999 - (عبود على الحدود) دور سعيد.

مسرحياتو 
 مسرحيت حكيم عيون.

برامجو 
 لعب عيال.
 شارك كعضو لجنت تحكيم فى برنامج ارابز جوت تالنت (المواسم التالت، والرابع، والخامس).

كتبو 
 كتاب 28 حرف.

روابط خارجية 
 مقالات احمد حلمي فى جرنال الدستور 

مواليد 1969
ممثلين مصريين
كوميديانيين مصريين
قليوبيين
ناس من بنها
مصريين مع ثورة 25 يناير
منتجين تيليڤزيون
القرن الافريقى

القرن الافريقى هيا شبه جزيره موجوده فى شرق افريقيا.المنطقه المحيط الهندى ف الجنوب, و البحر الاحمر فى الشمال. و بتتكون من بلاد زى الصومال و اريتريا و جيبوتى.

جغرافيا 
المنطقه مساحتها حوالى 2,000,000 كيلومتر مربع و بيسكن فيها حوالى 35 مليون شخص.

لينكات برانيه

مصادر 

افريقيا
اهورا مازدا

اهورا مازدا ( اَهورامَزدا;  Ahura Mazda;  Ohrmazd, Hormazd و Aramazd) كان كان الاه ايرانى قديم زادت اهميته فى الديانه اللى بشر بيها النبى زرادوشت فى القرنين الساتت و السابع قبل الميلاد و اللى اعتبرته رب الارباب. اهورا مازدا فى الديانه الزرادوشتيه هو اللى خلق الكون و قوانينه و هو اللى بيحافظ عليه من الفوضى. اهورا مازدا خلق كمان الاهين توأم واحد للخير و التانى للشر. الاه الخير اسمه سبينتا ماينيو و كان بيمثل الحقيقه و النور و الحياه. الاه الشر اجرا ماينيو (اهرامان) كان على العكس مكار و مخرب و بيمثل الموت و الضلمه. الصراع و التناقض بين الالاهين دول بيفسر تاريخ العالم كله.
اهورا مازدا كان بياخد جنب الاه الخير على طول فى الصراع دا ضد الاه الشر. اهورا مازدا كان بيحب الخير و الحكمه (معنى اسمه بالفارسى: الالاه الحكيم).

الهه ايرانيه
زرادشتيه
جوردون براون

چيمس جوردون براون (James Gordon Brown) (من مواليد 20 فبراير 1951) هوا سياسى بريطانى من حزب العمال عضو مجلس العموم (البرلمان) من سنه 1983, و كان عضو عن دايرة كيركالدى و كاودينبيث و كان رئيس وزرا المملكه المتحده من يوم 27 يونيه سنة 2007 بعد استقالة تونى بلير و بعد تلات ايام من استلامه زعامة حزب العمال الحاكم,و قبل كده على طول كان وزير الماليه فى حكومة حزب العمال من سنة 1997 لسنة 2007. فترة ولايته انتهت يوم 11 مايو سنة 2010, لما استقال من منصب رئيس الوزرا و منصب زعيم حزب العمال.

براون معاه دكتوراه فى التاريخ من جامعة ادنبره, و قضا فتره من حياته يشتغل صحفى فى التلڤزيون
و كان عضو فى البرلمان من سنة 1983؛ الاول عن دايرة شرق دنفرملاين و من سنة 2005 عن دايرة كيركالدى و كاودينبيث. و لما كان رئيس الوزرا كان كمان اللورد الاول للخزانه و زير الخدمه المدنيه.

بعد استلام براون سنة 2007 زعامة حزب العمال, كسب الحزب ارتفاع فى شعبيته فى استطلاعات الرأى لمده قصيره, لكن نتايج الحزب فى الانتخابات المحليه والانتخابات الأوروبيه سنة 2009 كانت ضعيفه,
و بعد كده بسنه, خسر العمال 91 كرسى فى مجلس العموم فى انتخابات 2010. ده ادا حزب المحافظين العدد الاكبر لكن كان نتيجته برلمان متعلق,
و يوم 10 مايو 2010, أعلن براون أنه هايتنحا عن زعامة حزب العمال, و طلب بداية تنفيذ عمليات انتخاب زعيم جديد. و يوم 11 مايو 2010, استقال براون رسميا من منصب رئيس الوزرا و منصب زعيم حزب العمال. و مسك بعده فى نفس النهارده ديڤيد كاميرون رئيس للوزرا, و اد ميليباند زعيم لحزب العمال يوم 25 سبتمبر 2010.

حياته 
جوردون براون اتولد فى جيفنوك, رينفروشير, اسكتلندا. والده جون ابنيزر براون كان قسيس فى كنيسة اسكتلندا و كان له تأثير كبير على تكوين شخصية جوردون براون.

انتخابات سنة 2010 

انتخابات المملكه المتحده العامه سنة 2010 حصلت يوم الخميس 6 مايو 2010 علشان انتخاب اعضاء فى مجلس العموم. الانتخابات حصلت فى 650 دايره انتخابيه فى كل المملكه المتحده و ما قدرش اى حزب يكسب الاغلبيه اللى هيا 326 كرسى فى مجلس العموم. حزب المحافظين بزعامة ديڤيد كاميرون كسب اكبر عدد من الأصوات و الكراسى (306 كرسى) لكن فضل محتاج عشرين كرسى فى مجلس العموم علشان يكسب الاغلبيه. حزب العمال اللى حكم بريطانيا من سنة 1997 بزعامة رئيس الوزرا جوردون براون جه فى المركز التانى (258 كرسى) و خسر كتير من كراسيه فى البرلمان و كسب حزب الديمقراطيين الأحرار بزعامة نيك كليج المركز التالت (57 كرسى).

نتج بسبب الانتخابات دى برلمان متعلق علشان مافيش اى طرف يقدر يتحكم فى أغلبية مجلس العموم. و بسبب الانتخابات دى اتكونت حكومة تحالف باتفاق بين حزب المحافظين و حزب الديمقراطيين الليبراليين رئيس الوزرا ديڤيد كاميرون هوا زعيم حزب المحافظين, و نايب رئيس الوزرا نيك كليج هوا زعيم حزب الديمقراطيين الليبراليين.

لينكات برانيه

مصادر 

مواليد 1951
سياسيين بريطانيين
رؤساء وزرا بريطانيا
وزرا بريطانيين
مسيحيين انجليز
ويكيبيديا روسى

ويكيپيديا روسى (روسى:Русская Википедия) النسخه الروسى من مجموعة Wikipedia. النسخه دى موجهة للى بيفهموا و بيتكلموا روسى. اتعملت يوم 20 مايو 2001. ف يوم 19 مايو 2008 اخدت مركز العاشر فى نسخ الويكيبيديا من حيث المقالات اللى فيها فى يوم 8 اكتوبر 2010 ويكيپيديا روسى عدت حاجز ال600,000 مقالة.

شوف كمان 
 ويكيبيديا انجليزى

ويكيبيديات
روسى
ويكيبيديا يونانى

ويكيپيديا يونانى ( Ελληνική Βικιπαίδεια) هى النسخه اليونانى من مجموعة Wikipedia. اتعملت يوم 1 ديسمبر سنة 2002. يوم 8 مارس 2008 كان فيها حوالى 34858 يوزر, 17 منهم اداريين. يوم يوليه 2010 بقى فيها اكتر من 54,000 مقالة و دلوقتى واخدا المركز ال44 ك اكبر نسخة ويكيبيديا من حيث عدد المقالات.

ويكيبيديات
ويكيبيديا سيليسى

ويكيپيديا سيليسى ( Ślōnskŏ Wikipedyjŏ) هى نسخه من مجموعة Wikipedia. النسخة دى من ويكيپيديا موجهة للى بيفهموا وبيتكلموا سيليسى. اتعملت فى 26 مايو 2008. وصل عدد المقالات فيها ف 15 نوفمبر 2008 ل1,000 مقالة. فيها اكتر من 3,800 يوزر منهم تلاته اداريين.

تاريخ ويكيپيديا سيليسى 
اتقدم اول طلب لعمل ويكيپيديا بالسيليسى فى مارس 2006, بس اترفض بسبب التعليقات السلبيه و اللى كانت شايفه ان السيليسى مش لغه و كانت بترفض مشروع عمل النسخة الجديده و عشان كدا اتلغى الموضوع. فى سنة 2007 تم الاعتراف بالسيليسى كلغه و اخدت كود ايزو:  يوم 18 يوليه 2007. اتقدم الطلب التانى لعمل نسخة ويكيپيديا بالسيليسى يوم 19 مارس 2008 و بعد مناقشات اتوافق عليها و اتعملت فى يوم 26 مايو 2008.

لينكات برانيه 

  Silesian Wikipedia
 

ويكيبيديات
ويكيبيديا ايرلاندى

ويكيپيديا ايرلاندى ( Vicipéid na Gaeilge) هى النسخه الايرلاندى من مجموعة Wikipedia. النسخه الايرلاندى موجهه للى بيفهموا و بيتكلموا ايرلاندى. اتعملت شهر اكتوبر 2003 و اول مقاله اتكتبت فيها كانت شهر يناير 2004. فى فبراير 2010 عدت النسخه حاجز ال10,000 مقاله و دا خلاها تاخد المركز ال92 حسب  المقالات.

الاعلام 
الاعلام فى ايرلاندا شايف ويكيپيديا ايرلاندى بشكل ايجابى و قال الباحث بارى مكمالين (Barry McMullin) -من جامعة دبلن- ان ويكيپيديا ايرلاندى مفيدة, مع انها من المستبعد انها تكبر جامد زى بقية الويكيبيديات التانيه و شايف ان التدوير عن المعلومات فيها ممكن يبقى سهل و فعلى اكتر من ويكيپيديا انجليزى عشان فيها معلومات مش موجودة فى اى نسخة تانيه. فيه مصادر اكاديمية تانيه رحبت و عجبتها النسخة اللى شايفنها بتساعد فى التعليم.

ويكيبيديات
ويكيبيديا لاتينى

ويكيپيديا لاتينى ( Vicipaedia Latina) هى النسخة اللاتينى من مجموعة Wikipedia. اتعملت شهر مايو 2002 و فيها حوالى 44,000 مقالة

ويكيبيديات
ويكيبيديا طليانى

ويكيپيديا طليانى ( Wikipedia in italiano) هى بتعتبر النسخة طليانى من مجموعة Wikipedia. اتعملت شهر يناير 2002 و موجهة لكل اللى بيفهموا و بيتكلموا ايطالى. فى اغسطس 2005 عدت ويكيبيديا اسبانى و ويكيپيديا برتغالى من حيث عدد المقالات. ويكيپيديا طليانى فيها اكتر من 733,000 مقالة و اكتر من 557,000 يوزر مسجل فيها و دلوقتى بتعتبر المركز الرابع من كل النسخ من حيث عدد المقالات بعد (ويكيبيديا انجليزى, ويكيبيديا المانى و ويكيبيديا فرنساوى).

ويكيبيديات
ليستة الويكيبيديات

دى ليتسه لكل نسخ ويكيبيديا الموجودة. حسب اخر احصائية اللى اتعملت فى اغسطس 2020 فيه 312 نسخة من ويكيبيديا.

الليسته

نوتات 

ويكيبيديات
ليستات
ويكيبيديا اسبرانتو

ويكيپيديا اسبرانتو ( Vikipedio en Esperanto او esperantlingva Vikipedio), النسخة دى مكتوبة بالإسپيرانتو من مجموعة Wikipedia. اتعملت شهر ديسمبر 2001 و فيها اكتر من 132,000 مقالة من اول يوليه 2010, و واخده المركز 21 من حيث عدد المقالات.

ويكيبيديات

pl:Edycje językowe Wikipedii#E
اشتقاق

الاشتقاق ( Differential calculus) بيعبر عن المعدل اللى بتتغير فيه قيمة y نتيجة تغير قيمة x بيبقى فيه بينهم علاقه رياضيه (داله رياضيه). والمشتقه تعريفها هى المماس لمنحنى f(x) عند اى نقطه بس بشرط ان المشتقه دى او السرعه اللحظيه أو معدل التغيير اللحظى للداله يبقى موجود.

وبيستخدم الرمز Δ (دلتا) عشان يعبر عن التغير فى الكميه.
معدل التغير هو نهاية نسبة تغير y لنسبة تغيرx :

لمّا Δx تقرب من 0.

ممكن تتكتب مشتق y بالنسبه لـ x: (ترميز لايبنز)

والتعريف الأصح لمفهوم الاشتقاق بيبقى باستخدام مقادير لا متناهيه فى الصغر:

رمز الإشتقاق 

المشتقه ممكن يتعبر عنها بشوية صيغ، زى:

 صيغة چوزيف لويس لاغرانج:

 صيغة جوتفريد لايبنتز:

واللى بتكافئ الصيغة

 
 صيغة اسحاق نيوتن :

بتستعمل اكتر شى فى الفيزيا.

 صيغة ليونهارد اويلر:

الاشتقاق الثابت 

فى التحليل الرياضى، مشتق ثابت او تابع ثابت هو الصفر. التابع الثابت هو تابع مابيعتمدش على اى متغير مستقل زى:

f(x) = 7

مشتقات شوية دوال مشهوره 

رياضيات
رئيس وزرا المملكه المتحده

رئيس وزرا المملكه المتحده لبريطانيا العظمى وايرلندا الشماليه هو الزعيم السياسى للمملكة المتحدة و رئيس حكومة جلالة الملك/ه. رئيس مجلس الوزرا و مجلس الوزرا مسؤوليين بصوره جماعيه عن سياساتهم واجراءاتهم قدام الملك/ه ، و البرلمان ، و حزبهم السياسى. رئيس الوزرا من سنة 2022 هيا اليزابيث تروس.

السلطه 
رئيس الوزرا فى بريطانيا هو اعلى سلطه سياسيه فى المملكه المتحده و بيتزعم حزب سياسى رئيسى فى العاده بيكون الحزب صاحب الاغلبيه فى مجلس العموم.

الدستور 
رئيس وزرا المملكة المتحدة بيتزعم حزب سياسى كبير ، و لازم يحافظ على ثقة مجلس العموم (مجلس النواب فى المجلس التشريعى) ، و فى نفس القت نفسه زعيم بيتزعم مجلس الوزرا (السلطه التنفيذيه) . فى النظام البريطان فيه وحده وطنيه بين القوى التشريعيه و التنفيذيه بدل من الفصل بينهم.

لينكات برانيه

مصادر 

سياسه
سياسة المملكه المتحده
مفيش ملحدين فى الخنادق

التصريح "مفيش ملحدين فى الخنادق" هو مثل مأثور بيستعمل عشان يجادل ان فى اوقات التوتر الشديد و الخوف, زى المشاركه فى حرب, كل الناس حتؤمن او حتأمل لقوه أعلا.

الاصل 
الاصل المحدد بتاع العباره مش مؤكد. مصادر كتيره بتحط الفضل على المقدم  William J. Clear, او المقدم William Casey,
بس العباره عادة بتتنسب للصحفى Ernie Pyle.
السطر مستعمل فى فيلم Wake Island, اللى اتعمل انتاجه سنة 1942. السطر بيستعمل فى مسلسل التليڤزيون M*A*S*H وقت حلقة الافتتاح بتاعة الموسم التالت, The General Flipped at Dawn.

الاعتراض على العبارة 
فيه ملحديين كتير بيرفضوا العبارة دى و بيقولوا ان "الملحدين فى الخنادق" و بيستخدموها كشعار لمنظمات الحاديه عشان يبينوا ان العبارة بتاعة "مفيش ملحدين فى الخنادق" غلط و ان الملحد حيفضل ملحد تحت اى ظروف.كمان فيه ناس بتعترض على العبارة و بتقول ان الناس فى ظروف صعبة زى الحروب او الكوارث بيفكروا بشكل كبير فى ايمانهم و اللى بيقل بدرجة كبيرة و ممكن يوصل للالحاد او ممكن ايمانهم يزيد, ف العبارة مش بتتوجه للملحدين بس.

نوتات 

الحاد
مصطلحات
ملحدين
برلمان متعلق

البرلمان المتعلق بيحصل فى نظام الحزبين البرلمانى للحكم لما مايقدرش حزب سياسى كبير او كتلة من الاحزاب المتحالفة معاه يكسب اغلبيه مطلقه من الكراسى فى البرلمان (السلطه التشريعيه) و احيانا بيتقال عليه برلمان متوازن  او برلمان مش تحت أى سيطره شامله.

مصادر 

مصطلحات سياسيه
بى بى سى نيوز

بى بى سى نيوز ( BBC News) هو اداره من ادارات بى بى سى مسؤوله عن جمع و اذاعة الأخبار.

شغلها 
بى بى سى نيوز هيا اكبر منظمه بتذيع الأخبار فى العالم وبتنتج حوالى 120 ساعه من الانتاج التلفزيونى و الاذاعى كل يوم ، و كمان بتنشر التغطيه الاخباريه على الانترنت.

فروع 
خدمة بى بى سى نيوز 44 مكتب اخبار اجنبى و ليها مراسلين تقريبا فى كل ال 240 بلد اللى فى العالم.

لغات 
اهم لغه بتذيع بيها بى بى سى نيوز هيا الانجليزى و ليها مراكز اقليميه فى كل دول المملكة المتحدة فى كل مناطق انجلترا و مراكز وطنيه للاعلام فى ايرلاندا الشماليه و اسكتلندا و ويلز . و كل المناطق و الدول دى بتنتج برامج عن الأخبار المحلية و غيرها من البرامج زى برامج الرياضه.

تنظيم 
ميزانية بى بى سى نيوز 350 مليون جنيه استرلينى فى السنه؛ و بيشتغل فيها حوالى 3500 موظف, 2000 منهم صحفيين. مدير بى بى سى نيوز من سنة 2004 كانت هيلين بودين. فران ونسورث بقت مدير بى بى سى نيوز من سنة 2018.

لينكات برانيه

مصادر 

تليفزيون
راديو
راديوهات
بى بى سى
شعار جورجيا

شعار جورجيا اتعمل فى 1 اكتوبر 2004، و هو معتمد بشكل جزءى على شعار مملكة جورجيا فى القرون الوسطى. الشعار فيه اسدين باللون الدهبى محاوطين الدرع الاحمر اللى عليه صورة للقديس جورچ راكب حصان و بيقتل أفعى. فوق الدرع تاج جورجيا و مكتوب تحت "القوة فى الوحده" بالجورجى (ძალა ერთობაშია  Dzala Ertobashia).

جورجيا
شعارات بلاد
شعارات الدول
شعارات
نقابة المحامين

نقابة المحامين موجودة بالقاهرة فى شارع رمسيس . وليها مجلس يرأسه نقيب المحامين. ولها فروع عبارة عن نقابات بالمحافظات عشان تخدم المحامين وتساعدهم وكل نقابة فرعية ليها مجلس ورئيس نقابة.
وللنقابة جمعية عمومية مكونة من كل المحامين اللى اسمهم متقيد بالجداول .. والجمعية العمومية هيه اللى بتنتخب مجالس النقابة
بس مش من حق المحامين الجزئيين اللى تحت التمرين ينتخبوا اعضاء مجالس النقابة إلا بعد سنتين لمّا يتنقلوا لجدول المحامين الابتدائي.

والمحامي فى قانون المحاماة وبتلزمه بأنه يكون امين على مصالح الناس اللى بيوكلوه فى قضاياهم..ويتعامل مع المحاكم والحتت الرسمية اللى بيقف قدامها باحترام

نقيب المحامين الحالي عبد الحليم علام نقيب محامين الجيزة وكسب الانتخابات من اللى قبله وهو محامي نقض اسمه:سامح عاشور.

تاريخ النقابة 
نقابة المحامين حاجة جديدة على مصر لأن رئيس محكمة الاستئناف كان بيعين كتبة بيقدموا له طلب عشان يتوكلوا عن الخصوم ومكنش ضروري مؤهل دراسي ولا انه حتى بيعرف القراية والكتابة ولكن مع السنين اتعملت نقابة وصدرت قوانين تنظم اشتغال المحامين. ومين يبقى محامي وشروطه واللي عليه من واجبات واللي ليه من حقوق.

والنقابة كانت دايما تتدخل فى سياسة البلد وهموم الجماهير .. وعشان كده بعض الناس بيعتبروها قلعة الحقوق ..وفيه ناس تانية رافضة تدخلها لانه بياثر على شغل المحامين ومصالح الناس.. لأن المحامي دوره الدفاع عن مصالح افراد وليس مصالح المجتمع كله..

نقباء المحامين

شوف كمان 
 نقابة المحامين من موسوعة جوريسبيديا 

نقابات مصريه
قانون
نقابات مهنيه فى مصر

فى مصر 24 نقابة مهنية متسجلة. اقدمهم نقابة المحامين اللى اتئسست سنة 1922.

النقابات المهنيه الموجوده فى مصر 
يوجد فى مصر الايام دى 31 نقابه مهنية وجاري محاولة إنشاء اتحاد للنقابات المهنية زى اتحاد نقابات العمال كالتالي:

لينكات برانيه 
صوت النقابات 

نقابات مصريه
افارقه

الافارقه او الشعوب الافريقيه ( African people) هما الناس اللى وطنهم الاصلى بلد من بلاد افريقيا او اعضاء الشتات الأفريقى.

شعوب افريقيا 
قارة افريقيا هيا الوطن الاصلى لجماعات العرقيه و شعوب كتير.

افريقيا
غالى

غالى :

 بطرس بطرس غالى
 غالى شكرى
 اياد أغ غالى (ولد سنة 1954)، مناضل من الطوارق ضد الحكومة المالية
 حسام غالى (مواليد 1982)، لاعب كرة قدم مصري، لعب لمنتخب مصر و أندية منها الأهلى وفينورد و توتنهام.
 محمد صلاح (مواليد 1992)، لاعب كرة قدم مصري، يلعب الايام دى لنادى ليفربول الانجليزى ومنتخب مصر

شوف كمان 

 غالى (توضيح)
القرن التمانتاشر

القرن التمانتاشر الفترة من سنة 1701 لحد سنة 1800 ,حسب التقويم الجريجورى فى العصر المسيحى/ العصر العام
0 مارس

0 مارس هوا اليوم قبل اليوم الأولانى فى شهر مارس—اليوم الاخير فى شهر فبراير . ممكن استخدام الصيغه دى فى السوفتوير زى مايكروسوفت اكسل كوسيلة علشان اتاحة الفرصة لطول متغير من الشهور و كمان السنين الكبيسه.

0 مارس بيستخدمه علما الفلك فى بعض الاحيان علشان اليوم الاخير فبراير.

مصادر 

فبراير
ايام السنه
مارس
روبيه

الروبيه ( rupee) هو اسم عمله لعدد من البلاد فى شرق اسيا زى الهند و باكيستان و اندونيسيا و نيبال و سريلانكا و سيشل و المالديف و موريشيوس و سابقا فى بورما و افغانيستان.
كلمة روبيه معناها الفضه بالسانسكريتى اللغه القديمه بتاعة شبه القاره الهنديه. اول روبيه اتصكت باوامر من الامبراطور المغولى شير شاه سورى اللى حكم شمال و وسط شبه القاره الهنديه فى القرن الستاشر و كانت بتتعمل من الفضه و متقسمه ل 100 انا.
بعد ما استقلت الهند عن بريطانيا سنة 1947 تنتها محتفظه بالروبيه كعمله رسميه و ابتدت باكيستان بعديها بسنه واحده انها تصدر عملتها المستقله (الروبيه الباكيستانى). الهنود بيحطو صورة مهاتما جاندى على كل اوراق البانكنوت اما الباكيستانيين ف حاطين صورة محمد على جناح على الروبيه بتاعتهم.

عملات
ڤانكوڤر

ڤانكوڤر ( Vancouver، ) هى مدينه فى كانادا.

اسم 
ڤانكوڤر اتسمت على اسم الكاپتن البريطانى چورچ ڤانكوڤر (Captain George Vancouver).

سكان 
عدد سكان ڤانكوڤر كان 2,180,737 انسان سنة 2006.

لينكات برانيه

مصادر 

 
مدن كندا
وسط افريقيا

وسط افريقيا او افريقيا الوسطانيه ( Middle Africa) هى المنطقه الوسطانيه من قارة افريقيا, المنطقه دى فيها مجموعة من الدول اللى هما بوروندى، جمهورية افريقيا الوسطى، تشاد، جمهورية كونجو الديموقراطيه و رواندا.

افريقيا
سيت كوم

السيت كوم () نوع من المسلسلات الكوميديه ابتدت فى امريكا اغلب مشاهد النوعية دى من المسلسلات بتركز على الحياة العاديه للشخصيات اللى فيها زى البيت و فى الشغل و بتبقى مليانه مواقف كوميديه و كلام يضحك ، النوع دا من المسلسلات بيتصور و الممثلين بيمثلوا قدام جمهور موجود فى الاستوديو و بيسجلوا ضحكهم على المواقف اللى بتحصل فى المسلسل او بيسجلوا الحلقة و بعدين يجيبوا الناس يفرجوهم عليها و يسجلوا الضحك و تتذاع بضحك الجمهور.حلقات مسلسل السيت كوم غالبا مش مرتبطه ببعض جامد بس بوجود شخصيات رئيسيه للمسلسل ثابته و بتبقى المشاهد فيها سريعة و قصيرة و الحلقة بتقعد ما بين 22 و 25 دقيقية بالكتير.فيه النوعية دى من المسلسلات بيعتبرها ناس كتير انها بقت الاكتر شعبية فى العالم, فى مسلسلات كتيره بتعتبر حاطط مبادىء مسلسلات السيت كوم دلوقتى زى مسلسل فرندز الامريكانى.

السيت كوم فى مصر 
مسلسلات السيت كوم كانت تقريبا مش معروفة فى مصر , مع ان كان فى كام مسلسل اتعملوا بهذه الطريقة لكن لم ينجحوا كثيرا, لحد ما فى سنة 2005 فى رمضان عندtionما نزل مسلسلين من دى النوعية راجل و ست ستات و تامر و شوقيه اللى نجحوا نجاح كبير و خلت نوعية دى المسلسلات تنتشر كثيرا فى مصر و بقى فيه مسلسلات كتير من النوعية دى.
و هايقام برنامج جديد بعد التعاقد مع قناة الحياه 1 اوجه جديده على الشاشه المصريه شباب صغير السن ولاكن عندهم الموهبه الكامله ( حسين توفيق حسين ) #كاريوكى (عبد الرحمن محمد حامد ) #اينزو

مسلسلات
كوميديا
حليف رئيسى بره حلف الناتو

حليف رئيسى بره حلف الناتو () اختصاره "MNNA" هو اسم بيتقال على الحلفا بتوع حلف الناتو او الحكومة الامريكانيه اللى عندهم علاقات قوية مع الحلف بس مهماش اعضاء فى الحلف.الاسم او المنصب دا ابتدا سنة 1989 على ايد جورج بوش الاب .

الدول الاعضاء

اول الاعضاء 
 (1989) 
 (1989) 
 (1989) 
 (1989) 
 (1989)

اعضاء اخريين 
 (1996) 
 (1996) 
 (1998) 
 (2002) 
 (2003) 
 (2003) 
 (2004) 
 (2004) 
 (2004) 

منظمات
ناتو
منظمات دوليه
بولينيزيا الفرنساويه

بولينيزيا الفرنساويه هيا مجتمع بتحكمه فرنسا فى جنوب المحيط الهادى و متكونه من مجموعات من الجزر البولينيزيه ، و اشهرها جزيرة تاهيتى.

مصادر 

 
بولينيزيا
سوامى بيبيكاناندا

سوامى ڤيڤيكاناندا (   স্বামী বিবেকানন্দ  Shami Bibekānondo) (12 يناير 1863 - 4 يوليه 1902) (إتولد بإسم  নরেন্দ্রনাথ দত্ত  Narendranath Dutta)
مؤسس بعثة راماكريشنا و كان تلميذ راماكريشنا الرئيسى و بيعتبر شخصيه رئيسيه فى توصيل الفلسفات الهندوسيه ڤيدانتا و اليوجا لأوروبا و امريكا.

استاذه راماكريشنا كان استاذ فلسفه هندى (هندوسى) متصوف فى القرن التسعتاشر, و تلميذه سوامى بيبيكاناندا كان ليه دور كبير فى زيادة الوعى بين الأديان و فى وصول الهندوسيه لمركز دين عالمى خلال نهاية القرن التسعتاشر و كان قوه رئيسيه فى إحياءالهندوسيه فى الهند الحديثه. و يمكن اشهر خطبه الملهمه اللى بتبتدى ب "الأخوه و الأخوات من امريكا".

مصادر 

مواليد 1863
وفيات 1902
.pf

.pf هو دومين اعلى مستوى بتاع بولينيزيا الفرنساويه اللى تبع فرنسا (ccTLD) حسب التسلسل الهرمى فى نظام اسم المجال على الانترنت و هوا عباره عن الجزء الاخير من اسم المجال او الحروف اللى بعد اخر نقطه فى الاسم.

دومين .pf ابتدا سنة 1996.

نطاقات المستوى التاني (second level domains) 
فى تسع نطاقات مستوى تاني. التسجيلات بتبقا من المستوى التالت:

 com : مواقع تجاريه
 edu : مواقع تعليميه
 eun : شبكة الجامعات
 gov : مواقع حكوميه
 mil : مواقع عسكريه
 name : مواقع شخصيه
 net : شبكات
 org : منظمات
 sci : مواقع علميه

دلوقتي بقا ممكن كمان التسجيل من المستوى التاني (تحت دوت  على طول) بس للمواقع بتاعت خدمة المجتمع اللى ماتكونش مواقع تجاريه، او مواقع تجاريه.

لينكات برانيه 
 لسته بكل المواقع اللى بتنتهي بـ""
معلومات عن التسجيل
 IANA .pf whois information

بولينيزيا الفرنساويه

sv:Toppdomän#P
.vu

.vu هو دومين اعلى مستوى بتاع ڤانواتو (ccTLD) و ده حسب التسلسل الهرمى فى نظام اسم الدومين على الانترنت و هوا عباره عن الجزء الاخير من اسم المجال او الحروف اللى بعد اخر نقطه فى اسم الويبسايت.

دومين .vu ابتدا سنة 1995.

نطاقات المستوى التاني (second level domains) 
فى تسع نطاقات مستوى تاني. التسجيلات بتبقا من المستوى التالت:

 com : مواقع تجاريه
 edu : مواقع تعليميه
 eun : شبكة الجامعات
 gov : مواقع حكوميه
 mil : مواقع عسكريه
 name : مواقع شخصيه
 net : شبكات
 org : منظمات
 sci : مواقع علميه

دلوقتي بقا ممكن كمان التسجيل من المستوى التاني (تحت دوت  على طول) بس للمواقع بتاعت خدمة المجتمع اللى ماتكونش مواقع تجاريه، او مواقع تجاريه.

لينكات برانيه 
 لسته بكل المواقع اللى بتنتهي بـ""
معلومات عن التسجيل
 IANA .vu whois information

فانواتو

sv:Toppdomän#V
جزيره

جزيره (;  island;  ile)
هيا منطقه من سطح الارض بتحوطها ميه من كل الجهات. الارخبيل هوا عباره هن سلسله او مجموعه من الجزر.

مصادر 
شو هيدا بيا

جزر
جاليسيا

اقليم جاليسيا (Galicia,
 )
واحد من 17 منطقه من الأقاليم (مناطق) المتمتعة بحكم ذاتى فى اسبانيا و جاليسيا عاصمتها سانتياجو دى كومپوستيلا. اقليم جاليسيا له جنسيه تاريخيه، و اصله من واحده من الممالك الأولى فى أوروبا، مملكة جاليسيا.

الجغرافيا 
مساحة جاليسيا 29,574 كيلومتر مربع (11,419 ميل2).

تضاريس 
المناطق الداخليه من جاليسيا بتتكون من جبال مش عاليه بدون قمم محدده. و فيه أنهار كتيره، ومعظم الأنهار (و مش كلها) بتمر فى وديان ضيقة، و أهم أنهار جاليسيا نهر سيل ونهر مينيو. مينيو هو أطول أنهار جاليسيا ، و طوله 340 كيلومتر و مصب نهر مينيو بيصب فى المحيط الاطلنطى و بيفصل بين جنوب اقليم جاليسيا و شمال البرتغال.

التاريخ 
اقليم جاليسيا له جنسيه تاريخيه ، و اصله من واحده من الممالك الأولى فى أوروبا، مملكة جاليسيا.

الحكومه و السياسه 
جاليسيا مجتمع اسبانى بيحكم نفسه.

اللغه 

اللغات الرسمى فى جاليسيا هيا جاليجو و اسبانى. الجاليجو (Galego ) هيا لغه من الفرع الأيبيرو-رومانسى الغربى بيتكلمها سكان اقليم جاليسيا فى شمال غرب اسپانيا، و كمان فى المناطق الصغيرة المجاورة فى المجتمعات المستقلة استورياس و كاستييا و ليون و ف شمال البرتغال. الجاليجو و البرتغالى كانو فى العصور الوسطى لغة واحدة و سماها اللغويين الجاليجو-بورتوجالى ,جاليجو العصور الوسطى، او البرتغالى القديم، وكان بيتكلمها سكان مناطق القرون الوسطى اللى كانو تحت حكم مملكة جاليسيا.

مصادر 

اقاليم اسبانيا
راجل و ست ستات

راجل و ست ستات مسلسل مصرى كوميدى من نوعيه مسلسلات الست كوم انتاج سنة 2006 و اتعمل منه تمن اجزاء, بطولة اشرف عبد الباقى, لقاء الخميسى, سامح حسين, مها ابو عوف , انتصار, زيزى مصطفى (اللى استبدلت فى الجزء التالت باحلام الجريتلى) و منه عرفه و نيڤين محمد.

المسلسل اخراج المخرج اللبنانى اسد فولادكار. المسلسل دخل نوعية المسلسلات السيت كوم لمصر و عملها ليها شعبيه عند الجمهور مع مسلسل تامر و شوقيه و اللى كان اسمه قبل التصوير ديك البرابر و استبدل لانه شبه فيلم مشهور بنفس الاسم .المسلسل بيظهر مع الشخصيات الرئيسيه للمسلسل, ضيوف شرف فى الحلقات و شخصيات ثانويه.

الحكايه 
المسلسل بيدور حولين رب اسره اسمه عادل سعيد (اشرف عبد الباقى) اللى بيحاول يعيش حياه عاديه وسط ضغوط الحياه فى مصر مع زوجته رانيا (لقاء الخميسى) و بنته ياسمين (منه عرفه) و بيشاركهم فى العيش امه انسنه ( زيزى مصطفى/احلام الجريتلى) بعد ما طلقها ابوه و اخته سناء (انتصار) و اللى اتطلقت هيا كمان و حماته (مها ابو عوف) و اخت مراته نجلاء (نيڤين محمد) بعدما خسرو شقتهم و كل اموالهم بعد ما مات حماه بسبب ديون كتيره , بيعيشو معاه فتره بسيطه مؤقته بس اتحولت الفتره المؤقته لفتره طويله. عادل سعيد بيعيش مع ست ستات و بيعانى من المشاكل اللى بتحصل دايما ما بينهم و احتياجاتهم اللى ما بتنتهيش, كمان بيعانى من ابن عمه الغبى رمزى (سامح حسين) اللى جيه من (البلد) عشان يكون نفسه و يعمل معه فى (البزار) و دايما بيسبب ليه المشاكل و الخساره فى الاموال بسبب غبائه.

الشخصيات الرئيسية

لينكات

مصادر 

مسلسلات سيت كوم مصريه
تامر و شوقية
چينيڤ

چينيڤ ( Genèva, ;  Genève, ;  Genf,  ;  Ginevra;  Genevra) هيا تانى اكبر مدن سويسرا بعد زيورخ و هيا عاصمة كانتون چينيڤ و فيها مقر منظمة الصحه العالميه

منظمات 
چينيڤ فيها مقرات منظمات دوليه كتيره منها الامم المتحده و منظمة الصحه العالميه و منظمة ايزو

لينكات برانيه

مصادر 

مدن سويسرا
اشرف عبد الباقى

اشرف احمد عبد الباقى، ممثل و مقدم برامج مصرى من مواليد 11 سبتمبر 1963 , عاش طفولته فى منطقة حدايق القبه فى القاهرة، اتخرج من كلية التجارة جامعة عين شمس ، وبعد ما خلص دراسته فى الجامعة دخل المعهد العالى للفنون المسرحية ، نشاطه الفنى ابتدا من هو صغير فى المدرسه وبعدين مع فرقة كلية تجارة و مع فرق الهواه ، ومثل فى حوالى 80 مسرحية مابين سنة 1979 و1984 ، اكتشفه المخرج هانى مطاوع وقدمه فى مسرحية خشب الورد وكان وقتها شغال فى المقاولات و شغل الديكور . عمل مسلسلات كتيره زى راجل و ست ستات و يوميات زوج معاصر و من غير ميعاد و مش الف ليلة وليلة و غيرها .
اسس فرقة مسرح مصر الكوميديه.

مسرحياته 
 باللو باللو
 حلو وكداب
 الحادثة
 رد قرضي
 خشب الورد.
 محدش يقدر عليهم.
 أولاد ريا وسكينة.
 بشويش.
 لامؤاخذة يامنعم.
 سحلب.
 وجع الدماغ.
 شبورة.
 لما بابا ينام.
 تياترو مصر .
 مسرح مصر .

مسلسلاته 
 نظرية الجوافة (2013)
 راجل و ست ستات (2006-لحد دلوقتى)
 ابو ضحكة جنان (قصة حياة اسماعيل ياسين) (2009)
 مش الف ليلة وليلة (2010)
 يوميات زوج معاصر (2003)
 من غير ميعاد (2005)
 حضرة المحترم (1999)

برامجه 
 دارك
 اصل الكلمه
 مقلب دوت كوم
 جيل التحدى
 ج سؤال
 كلاكيت

افلامه 
 صاحب صاحبه
 رشه جريئة
 حسن وعزيزة قضية امن دولة
 الارهاب و الكباب
 على جنب يا اسطى
 اريد خلعا
 لخمة راس
 طباخ الرئيس
 حب البنات
 خالى من الكوريسترول
 المواطن مصرى
 عريس من جهة امنيه
 ليلية القبض على بكيزة و زغلول
 تحقيق مع مواطنة
 جحيم امراة
 ايس كريم فى جليم
 الراقصة والشيطان
 الشرس
 الراقصة والحانوتى
 اقتل مراتى و لك تحياتى
 ستاتى آنساتى
 جنان فى جنان
 جحيم تحت الماء
 الغنى والفقير

مواليد 1963
ممثلين مصريين
مسرحيين مصريين
كوميديانيين مصريين
اعلاميين مصريين
قاهريين
ناس من حدايق القبه
مصريين ضد ثورة 25 يناير
المدمره ايلات

المدمره ايلات ، مدمره بحريه اسرائيليه غرقتها القوات البحريه المصريه فى البحر الابيض قدام مدينة بورسعيد فى 21 اكتوبر 1967 بعد اربع تشهر من حرب 67.

اسرائيل كانت اشترت المدمره من انجلترا و وصلتها فى يونيه سنة 1956 مع مدمره تانيه سمتها " يافو ". اصل المدمره كان اسمها زيلوس Zealous. اشتركت المدمره ايلات فى حرب 56 و فى حرب 1967.

بعد انتصار اسرائيل فى حرب 67 ابتدت قطع البحريه الاسرائ بعديه تخترق الميه الاقليميه المصريه فى منطقة بورسعيد. فى 11 يونيه 1967 ضربت المدمره " السرب المصرى " اللى كان معدى جنب المدمره فاشتبك معاها و غرقته المدمره. السرب المصرى كان بيقوده الظباط عاونى عازر و ممدوح شمس. استمرت المدمره تخترق الميه المصريه لغاية لما فى يوم 18 اكتوبر 1967 اخترقت الميه المصريه بقيادة " اسحاق شيشان " فاتقرر التصدى ليها. فى يوم 21 اكتوبر 1967 صدر امر بالاشتباك مع المدمره و اتشكلت فرقتين للقيام بالمهمه ، الفرقه الاولى كانت بقيادة النقيب احمد شاكر و مساعدة الملازم اول حسن حسنى و كانت على اللنش 504 ، واللنش التانى 501 كان بيقود فرقته النقيب لطفى جاب الله بمساعدة الملازم اول ممدوح منيع.

اللنشين راحوا للمدمره ايلات و حصل اشتباك الساعه سته الا ربع و ضربها اللنش اللى كان بيقوده احمد شاكر بصاروخين ، لكن لما ظهر انها ما غرقتش ضربها اللنش 501 بصاروخ صابها فى وسطها و بعدها بدقيقتين ضربها بصاروخ تانى خلص عليها و بلعتها ماية البحر بسرعه.

أهالى بورسعيد اتفرجوا على المعركه من البحر من على الشط. بعد نجاح المهمه صدر قرار جمهورى بمنح كل الظباط و العساكر اللى شاركو فى العمليه اوسمه و انواط وبقى يوم غرق المدمره ايلات فى 21 اكتوبر 1967 عيد للقوات البحريه المصريه.

مصادر 
 ماهر حسن، المصرى اليوم ، مؤسسة المصرى اليوم للصحافة و النشر ، عدد 2321 ، 21 اكتوبر 2010.

حروب مصر
معارك عسكريه
احداث 1967
القبطان عزوز

القبطان عزوز مسلسل كارتون مصرى اتعمل جزئين و ابتدا عرضه فى رمضان 2009. بطولة سامح حسين و انتصار و عبد الله مشرف و سليمان عيد. بيحكى عن عزوز اللى بقى قبطان بعد ما ابوه مات و سابله المركب بتاعته "الشمندوره" و بيقوم بمغامرات و دايما بيوقع نفسه و اللى معاه فى مشاكل بسبب غبائه.

مسلسلات
كارتون
مسلسلات كارتون
سوبر هنيدى

سوپر هنيدى مسلسل كارتون مصرى كوميدى للكبار , انتجته نفس الشركة اللى انتجت مسلسل الاطفال بكار . المسلسل بطولة محمد هنيدى , طلعت زكريا , حسن حسنى و حنان ترك. بيدور المسلسل فى اطار كوميدى بوليسى ، وحلقاته مليانه بالمواقف و الاحداث اللى تضحك اللى فيها مضمون اجتماعى و سياسى على اللى بيحصل فى مصر. المسلسل معمول بتقنية ال3D و فى كل حلقة بيبقى فى لغز او مشكلة بيحلها بطل المسلسل سوپر هنيدى(محمد هنيدى) المحقق الخاص بمساعدة صاحبه و مساعده صلعت (طلعت زكريا). المسلسل طلع فيه شخصيات حقيقه على شكل كارتون كضيوف شرف زى عمرو اديب و احمد السقا و حسن شحاته.

مسلسلات
كارتون
مسلسلات كارتون
هارارى

</div>

هارارى (Harare,   او ) هيا عاصمة جمهورية زيمبابوى اللى هيا دوله افريقيه كانت معروفه بروديسيا الجنوبيه و بعدين بقت جمهورية روديسيا و بعديها بقت اسمها روديسيا زيمبابوى .و هيا دوله فى افريقيا الجنوبيه و نظام الحكم فيها جمهورى برلمانى مساحتها 390,580 كم2 و هيا نمره 60 بين دول العالم حسب المساحه و عدد السكان 12,382,920. هيا نمره 65 بين دول العالم حسب السكان. و هارارى هيا اكبر مدن زيمبابوى.
 
سكان هارارى كانو حوالى 1,600,000 سنة 2006.

مصادر 

زيمبابوى
بينارث

بينارث (Penarth) هيا مدينه على البحر فى ڤيل اوڤ جلامورجان فى ويلز على بعد 5.2 ميل (8.4 كم) جنوب غرب مركز عاصمة ويلز كارديف ( Caerdydd). بينارث هيا تانى اكبر مدينه فى ڤيل اوڤ جلامورجان بعد المركز الإدارى بارى.

مدن ويلز
كارديف

كارديف (Cardiff,  ;  )
هيا عاصمة ويلز وعدد سكان منطقة كارديف 324,800.

مصادر 

مدن ويلز
مؤسسة ويكيميديا

مؤسسة ويكيميديا  ( Wikimedia Foundation, Inc.)
هي مؤسسه مقرها مدينة سان فرانسيسكو فى امريكا هدفها نشر الـمعرفه، تأسست يوم 20 يونيه سنة 2003 . وهي المالكة لويكيبيديا

مصادر

روابط 
 wikimediafoundation.org
0 يناير

0 يناير هو اسم بديل عن 31 ديسمبر

فى التقويم الفلكى 

0 يناير بيشير لليوم اللى قبل يوم 1 يناير فى التقويم الفلكى السنوى.

فى التكنولوجيا 

 فى مايكروسوفت اكسل ، يوم 0 (صفر) فى تنسيق التاريخ هو يوم 0 يناير سنة 1900 .

مصادر 

ديسمبر
ايام السنه
يناير
مايكروسوفت اكسل

مايكروسوفت اكسل (الاسم الكامل  Microsoft Office Excel) هو برنامج سوفتوير (تطبيق) للكومبيوتر عملته و بتبيعه شركة مايكروسوفت لكتابة جداول البيانات الحسابيه. من ميزاته عمل الحسابات بسهوله، و رسم الرسوم البيانيه و عمل الجداول.

الاستعمال الأساسى 
مايكروسوفت اكسل (اكسل لايه) فيه المميزات الاساسية لعمل جداول  باستخدام شبكة من الخلايا مترتبه فى صفوف مترقمه و عواميد متسميه بالحروف مثلا الصفوف تبقا صف 1 , صف 2 , صف 3 والعواميد تبقا عامود أ , عامود ب , عامود ت , عامود ث , و ده لتنظيم البيانات و عمل العمليات الحسابية.

مصادر 

سوفتوير
ميريام جونزاليز دورانتيز

ميريام جونزاليز دورانتيز  من مواليد اولميدو فى اسبانيا شهر مايو 1968 هيا محاميه تجاريه اسبانيه و مرات نيك كليج نايب رئيس وزراء المملكه المتحده و دلوقتى عايشه مع جوزها فى المملكه المتحده و عندهم تلات أولاد .

حياتها 
ميريام جونزاليز دورانتيز اتولدت فى اولميدو , ڤايادوليذ فى اسبانيا شهر مايو 1968 و اتخرجت من جامعة ڤايادوليذ و بعد كده كسبت منحه دراسيه للدراسات العليا فى كلية أوروبا فى مدينة بروچ البلجيكيه و هناك قابلت نيك كليج .

نيك كليج 

جوزها نيك كليج هوا سياسى بريطانى ليبرالى ديموقراطى و هوا نايب رئيس وزراء المملكه المتحده و رئيس المجلس و وزير الشؤون الدستوريه والاصلاح السياسى فى حكومة التحالف اللى اتكونت باتفاق بين حزب المحافظين و حزب الديمقراطيين الليبراليين بعد انتخابات سنة 2010 فى المملكه المتحده.

انتخابات سنة 2010 
انتخابات المملكه المتحده سنة 2010 حصلت يوم الخميس 6 مايو 2010 علشان انتخاب اعضاء فى مجلس العموم

لينكات برانيه

مصادر 

مواليد 1968
اسبان
اولميدو ڤايادوليذ

اولميدو (Olmedo, Valladolid) هيا بلديه فى ڤايادوليذ فى اسبانيا.

جغرافيا 
مساحة اولميدو 129.38 كيلومتر مربع .

مصادر 

ڤايادوليذ
الخلافه العباسيه فى القاهره

الخلافه العباسيه فى القاهره أحياها السلطان الظاهر بيبرس فى مصر كتعويض للخلافه العباسيه اللى انتهت فى بغداد بعد سقوط بغداد فى ايدين المغول بقيادة هولاكو سنه 1258. هدف بيبرس - و هوه سياسى محنك - كان ان الخلافه تبقى فى مصر فتعطى شرعيه للحكم المملوكى التى قامت فى مصر سنه 1250 على انقاض الدوله الايوبيه حيث ظل حكم المماليك مزعزعا وبحاجة لشرعيه من الخليفه اللى رفض حكم شجر الدر بحجة انها امرأة حيث اقتضت النظم فى العصر الايوبى ان الخليفه العباسى يقر سلطنة الحاكم حتى يبقى حكمه شرعى. الخلافه العباسيه فى مصر كانت هى الخلافه الوحيده بعد ما سقطت الخلافه فى بغداد
عدد خلفا القاهره سبع عشر و من اشهرهم المستعين بالله ابو الفضل العباس الذى اتسلطن سنه 1412 فأصبح خليفه و سلطان فى نفس الوقت. واستمرت الخلافه العباسيه فى القاهره حتى الفتح العثمانى لمصر سنه 923 هـ فنقل العثمانيون اخر الخلفا " المتوكل على الله الثالت " على استنبول و انتهى امر الخلافه العباسيه القاهريه.

قصة اول خليفه عباسى قاهرى 
السلطان قطز بعد انتصاره فى معركة عين جالوت كان استدعى واحد عباسى اسمه " ابو العباس احمد " على دمشق وبايعه بالخلافه. لكن قطز أغتيل وهو راجع مصر ، فالسلطان الجديد الظاهر بيبرس استدعى ابو العباس للقاهره، فلما اتأخر فى الطريق راح مستدعى عباسى ثاني اسمه " ابو القاسم احمد " ، فوصلها قبل مايوصول ابو العباس احمد. لما وصل ابو العباس احمد القاهره و عرف بالذي حصل فضل انه يرجع الشام و ذهب الى حلب ، و هناك بايعه بالخلافه اميرها شمس الدين أقوش البرلي المنشق على السلطان بيبرس. وفي مصر بايع بيبرس ابو القاسم اللى اتلقب بالخليفه المستنصر. بعد كده بيبرس قدم ليه أموال و سلاح وجيش صغير و ارسله الى العراق ليحارب المغول ، وعندما وصل الى قلعة الرحبة قابل ابو العباس احمد ومعاه فرسان تركمان، فاتحدوا و طلعوا مع بعض على العراق، و لما وصلوا مدينة هيت طلع عليهم المغول و قتلوا فيهم و غلبوهم، و اختفى ابو العباس احمد و ما بان ليه اثر من يومها ، و رجع ابو القاسم احمد ( المستنصر ) القاهرة وجعله الظاهر بيبرس خليفه عباسى. عن الحكايه دى ابدع ابن دانيال بابة طيف الخيال اللى تعتبر من أروع اعماله فى خيال الضل

الخلفا العباسيين القاهريين 

 المستنصر بالله ابو القاسم احمد 1261–1262
 الحاكم بأمر الله احمد 1262–1302
 المستكفى بالله سليمان 1302–1340
 الواثق بالله ابراهيم 1340–1341
 الحاكم بأمر الله احمد ابن المستكفى 1341–1352
 المعتضد بالله ابو بكر 1352–1362
 المتوكل على الله ابو عبد الله محمد 1362–1377
 المستعصم بالله التانى 1377–1377
 المتوكل على الله ابو عبد الله محمد 1377–1383
 الواثق بالله عمر 1383–1386
 المستعصم بالله زكريا 1386–1389
 المتوكل على الله ابو عبد الله محمد 1389–1406
 المستعين بالله العباس 1406–1414
 المعتضد بالله ابو الفتح داود 1414–1441
 المستكفى بالله ابو الربيع سليمان 1441–1451
 القائم بأمر الله ابو البقاء حمزه 1451–1455
 المستنجد بالله الجمالى يوسف 1455–1479
 المتوكل على الله ابو العز عبد العزيز 1479–1497
 المستمسك بالله ابو الصبر يعقوب 1497–1508
 المتوكل على الله ابو عبد الله محمد 1508–1516
 المستمسك بالله يعقوب 1516–1517
 المتوكل على الله التالت 1517–1517

مماليك
تاريخ مصر
تاريخ مصر المملوكيه
خلفا عباسيين
خلافه اسلاميه
دول اسلاميه
الدوله الايوبيه

ar:الدولة العباسية#الخلافة العباسية في القاهرة (1261 - 1517)
ريجينا مون

ريجينا مون (Regina Moon) (30 ابريل 1987 -) ممثلة بورنوجرافية مجرية .

نشأتها 
اتولدت ريجينا مون يوم 30 ابريل 1987 فى بودابيست عاصمة المجر ، وفى سنة 2007 دخلت فى مجال البورنوجرافيا ومثلت اكتر من 50 فيلم بورنوجرافى اهمهم Private Gold 104: Crime Sex Investigation و Tamed Teens 7 و Wet Lips 2 و
Private Lesbian 12: Lesbians in the Tropics II و All Internal 10 و Règlements de comptes و Rocco: Puppet Master 7 و Annina's Sex Talk و Private Tropical 37: Anal Honeymoon in the Tropics و Cum Alone 2 و Cum for Cover 2 و My Evil Sluts و Drunk Sex Orgy: All-Night Love Lounge و Cream Crime 2 و Private Tropical 38: Mother and Daughter Anal Vacation و All Internal 5 و Evil Anal 4 و Girls on Girls 14 و Pretty Chicks 6 و Private X-treme 33: Sex Auditions 2 و Story of Virginie و Yasmine & the Masseuses .

مصادر

لينكات برانيه 
 

ممثلات بورنوجرافيات
موديلات عريانة
ممثلات شبقيات
ممثلات بورنوجرافيات سحاقيات
ممثلات بورنوجرافيات مجريات
نهر مينيو

نهر مينيو ( Minho ;  Miño ) هو أطول أنهار جاليسيا فى اسبانيا، و طوله 340 كيلومتر و مصب نهر مينيو بيفصل بين جنوب اقليم جاليسيا و شمال البرتغال و بيصب فى المحيط الاطلنطى. الاسم مينيو جاى من اسم مينيوس (Minius) اللاتينى. الميه من نهر مينيو بتستخدم فى رى الأراضى الزراعيه و مزراع العنب، و علشان انتاج الكهربا.

مصادر 

انهار اسبانيا
الاشرف قايتباى

السلطان الملك الاشرف ابو النصر سيف الدين قايتباى المحمودى الظاهرى ( 1412 - القاهره, 7 اغسطس 1496 ), سلطان الدوله المملوكيه البرجيه (الشركسيه) التسعتاشر. حكم 26 سنه و بيعتبر من اكبر سلاطين الدوله المملوكيه. من ابنيته المشهوره " قلعه قايتباى " فى اسكندريه.

نشاته 
اتولد سنة 1421 فى بلاد القبجاق و هيا بلاد من اقاليم نهر الڤولجا فى روسيا دلوقتى و كانت من اهم اسواق العبيد اللى بيتباعو و يبقو مماليك فى الدوله العباسيه. لما بقى عنده تلاتاشر سنه اشتراه تاجر اسمه محمود ابن رستم و جابه مصر سنة 1435 و اشتراه منه سلطان مصر الملك الاشرف برسباى بخمسين دينار و بقى مملوك و بغته يتعلم و يتدرب مع باقى المماليك و بعد وفاة الاشرف برسباى وصل الظاهر جقمق عن طريق الشرا و اتعين (جمدار ) بعدها ( خاصكى ) بعدها بقى( دوادار ) و فى اخر الامر اعتقه و سابه فى الجيش واخذ فى الترقى لحد ما وصل ( اتابك )- (قائد)الجيش فى عهد السلطان الظاهر تمربغا اللى عينه فى المنصب بعد تنصيبه سلطان مصر.

تنصيبه 
هاج المماليك على السلطان الظاهر تمربغا و خلعوه من السلطنه كانو عايزين يخلو قايتباى سلطان و بعتو للخليفه العباسى المستنجد بالله فجه و معاه القضاه الاربعه و خلعو تمربغا و بايعو قايتباى و بقى اسمه الملك الاشرف ابو النصر سيف الدين قايتباى المحمودى الظاهرى وكان عمره وقتها خمسه و خمسين سنه. و مع كده مكنش عايز يبقى سلطان لانه كان خايف الامرا و مماليكه يقتلوه و يقول عنه ابن اياس انه بكى لما بايعوه و كان متمنع و لبسوه لبس الملك غصبن عنه.

تصرفاته 
كان زاهد و متقشف و ليه فى العلم و غاوى قرايه و فيه نزعه للصوفيه. كان شجاع و فارس وحكيم جدن و بخيل. اهتم بالجيش اهتمام عجيب و مبالغ فيه و قال ابن اياس انه صرف حوالى سبعه مليون و خمسميه و ستين الف دينار على الجيش و المبلغ ده كان كتير جدا كميزانيه للجيش بالنسبه لعصره و كان سخى فى العطايا على المماليك و العسكر لما كانو يرجعو من جبهات القتال لدرجة ان العطيه الواحده كانت بتوصل لتلاتين الف دينار و الصرف ده كله خلى الناس حالتها تضيق من كتر الفلوس المطلوبه لتغطيه مصاريف الجيوش و العسكر.

مبانى بنيت فى عهده 
بنيت مبانى كتيره متبقى منها لحد دلوقتى كتير زى قلعته المشهوره و جامعه و الليسته دى بيها اهم المبانى اللى اتبنت خلال فترة حكمه:
 جامع تمراز.
 جامع ازبك بن تتش.
 قصر يشبك.
 مدرسه ومقبره قايتباى
 مدرسه قايتباى فى المدينه
 وكاله قايتباى بجوار الازهر
 سبيل قايتباى
 وكاله قايتباى وباب النصر والسروجيه
 قبه قايتباى الفضويه
 قصر ومكان قايتباى
 احياء الابواب
 مدرسه الروضه
 جامع جانم
 مدرسه ابو بكر بن مزهر
 جامع قجماس
 مدرسه ازبك اليوسفى

المراجع 
 ابن إياس: بدائع الزهور فى وقائع الدهور، الهيئة المصرية العامة للكتاب، 1982
 القلقشندى : صبح الأعشى فى صناعة الإنشا، دار الفكر، بيروت.
 شفيق مهدى ( دكتور) : مماليك مصر و الشام, الدار العربية للموسوعات, بيروت 2008.

لينكات برانيه

مصادر 

 

مماليك
سلاطين مصر المملوكيه
تاريخ مصر
تاريخ مصر المملوكيه
حكام مصر
مماليك برجيه
مواليد 1412
وفيات 1496
العادل طومان باى

السلطان الملك العادل ابو النصر طومان باى الأشرفى قايتباى. خامس عشرين سلاطين الدوله المملوكيه البرجيه. حكم مصر سنة 1501 و هو عنده حوالى اربعين سنه. اتلقب بالأشرفى قايتباى نسبه لأستاذه الأشرف قايتباى.

عاش طومان باى فتره طويله فى طباق قلعة الجبل فى خدمة السلطان الأشرف قايتباى اللى عتقه و رقاه لوظيفة جمدار و فضل يترقى لغاية ما بقى مدبر المملكه فى عهد السلطان " الأشرف جان بلاط ". لما حصل تمرد فى الشام بقيادة نايب الشام " قاصروه " سافر طومان باى على الشام و انحاز قاصروه ليه و جاب قضاة الشام و خلع السلطان جان بلاط و اتسلطن طومان باى مكانه بلقب العادل و بعدها طومان باى رجع مصر و هو متسلطن.

العادل طومان باى قبل ما يتسلطن كان محبوب جداً من سنةة الناس لدرجة انه لما كان بيمشى فى الشارع كانت الستات بتزغرط له من شبابيك البيوت ، لكن بعد مااتسلطن اتغيرت طباعه و بقت تطلع منه افعال شنيعه منها خنقه للامير قاصروه بسبب شكه فى انه بيتآمر عليه ، و اكمن الناس كانوا بيحبوا قاصروه زعلوا من اللى عمله طومان باى و كرهوه من يوميها. الامرا كمان حسوا بالخوف منه بعد ما خنق قاصروه و ما بقوش يثقوا فيه فخلعوه بقيادة قانصوه الغورى بعد ما حكم حوالى ميت يوم فهرب و استخبى منهم لكن عتروا عليه و قطعوا راسه.

عملاته و ألقابه 
عملات العادل طومان باى نادره جداً و اتنقش عليها اسمه و ألقابه كده : " السلطان الملك العادل ابو النصر " و دعا " عز نصره ".

تشابه أسامى 
 الأشرف طومان باى

المراجع 
 ابن اياس: بدائع الزهور فى وقائع الدهور، الهيئة المصرية العامة للكتاب، 1982
 شفيق مهدى ( دكتور) : مماليك مصر و الشام, الدار العربية للموسوعات, بيروت 2008.

مماليك
مماليك برجيه
سلاطين مصر المملوكيه
تاريخ مصر
تاريخ مصر المملوكيه
حكام مصر
بعل

بعل ( בעל,  ) هو الاه اتعبد فى حتت كتيره فى الشرق الاوسط القديم و خصوصا بين الكنعانيين اللى اعتبروه الاه للخصوبه و واحد من اهم الالهه فى المجمع الالهى بتاعهم.بعل اتلقب بالقاب تانيه كتير زى الامير و سيد الارض و سيد المطر و الندى (المرتبطين بخصوبة الارض و الزراعه). فى اوغاريت و فى اليهوديه نعتوه بالاه العواصف اللى بيركب السحاب.الفينييقيين سموه بعل شامان يعنى سيد السماوات.
الالواح اللى اكتشفوها العلما سنة 1929 فى اوجاريت (انهارده راس شمره فى شمال سوريا) كانت المصدر الاساسى اللى اتعرف منه صفات و شخصية بعل و دوره فى الاديان الساميه القديمه. الالواح دى بيرجع تاريخها لنص الالفيه التانيه قبل الميلاد (حوالى 1500 ق.م) و  رغم انها مرتبطه قوى بعبادة بعل فى معبد محلى فى اوغاريت بس فى نفس الوقت بتعتبر تمثيل لمعتقدات الكنعانيين بشكل عام.الخصوبة بتاعة بعل اتصورت على هيئة اسطوره بتدور حوالين الصراع الابدى بينه (كالاه للحياه و الخصوبه) و بين موت الاه الموت و العقم.لو انتصر بعل، معنا كدا انه ح تيجيى دوره من سبع سنين سمان (بيتميزو بالاكل الوفير و الامطار الكافيه و خصوبة الارض العاليه). اذا انتصر موت على بعل ، بتبتدى دوره من سبع سنين عجاف (جفاف و مجاعات و ندره فى المحاصيل).

الهه ساميه

ar:بعل آمون
معركة مرج دابق

معركة مرج دابق هيا معركة حصلت يوم 24 اغسطس سنة 1516 بين العثمانيين بقيادة سليم الاول و المماليك بقيادة السلطان قانصوه الغورى جنب حلب فى سوريا، اتقدم سليم الاول سلطان العثمانيين بجيشه فى سوريه و قابل المماليك و هزمهم يوم 24 اغسطس 1516 فى موقعه مرج دابق شمال حلب و مات قانصوه الغورى من الصدمه وقت المعركه. استمر هجوم العثمانيين لحد اما وصلوا القاهره و حارب اخر سلاطين المماليك الاشرف طومان باى و هزمه فى 22 يناير 1517 فى موقعة الريدانيه فى منطقة الريدانيه جنب العباسيه ، القاهره. و بكدا قدر يضم سليم الاول سوريا و فلسطين و مصر للحكم العثمانى. فى القاهره، اهداله شريف الحجاز مفاتيح المدينه المقدسه كأعتراف منه بسلطة سليم الاول المطلقه على العالم الاسلامى.

معارك عسكريه
.vn

.vn هو دومين اعلى مستوى بتاع ڤيتنام (ccTLD) و ده حسب التسلسل الهرمى فى نظام اسم المجال على الانترنت و هوا عباره عن الجزء الاخير من اسم المجال او الحروف اللى بعد اخر نقطه فى الاسم.

دومين .vn ابتدا سنة 1994.

نطاقات المستوى التاني (second level domains) 
فى تسع نطاقات مستوى تاني. التسجيلات بتبقا من المستوى التالت:

 com : مواقع تجاريه
 edu : مواقع تعليميه
 eun : شبكة الجامعات
 gov : مواقع حكوميه
 mil : مواقع عسكريه
 name : مواقع شخصيه
 net : شبكات
 org : منظمات
 sci : مواقع علميه

دلوقتي بقا ممكن كمان التسجيل من المستوى التاني (تحت دوت  على طول) بس للمواقع بتاعت خدمة المجتمع اللى ماتكونش مواقع تجاريه، او مواقع تجاريه.

لينكات برانيه 
 لسته بكل المواقع اللى بتنتهي بـ""
معلومات عن التسجيل
 IANA .vn whois information

فييتنام

sv:Toppdomän#V
مصر.

.مصر او دوت مصر و معرف بإسم Masr
هو دومين اعلى مستوى دولى بتاع مصر بالحروف العربى, دومين اعلى مستوى بالحروف اللاتينى هو .eg حسب التسلسل الهرمى فى نظام اسم الدومين. دومين (.مصر) إبتدا يوم 5 مايو سنة 2010.

شوف كمان 
 دومين اعلى مستوى دولى
 Punycode

لينكات برانيه 
 Dot Masr , Al-Ahram Weekly On-line, 13–19 May 2010
 Net milestone: Egypt gets first Arabic domain name, The Times of India, May 7, 2010
 Egypt business: Arabic domain name soon a reality, 1 March 2010

مصادر 

مصر
جهل

الجهل ( ignorance) هو حاله من عدم المعرفه. كلمة "جاهل" هيا الصفه اللى بتوصف الشخص اللى فى حالة عدم ادراك و غالبا بتعتبر اهانه. الجهل مش معناه الغباوه رغم إن الجهل و الغباوه كتير ممكن يوصلو لنفس النتيجه. الاعتراف بالجهل ساعات بيبقى مفتاح المعرفة و التقدم, عشان بيخلى الواحد يدور و يدرس المواضيع اللى هو مش مدركه ولا فاهمها و بكدا بقى عنده علم و معرفه فى الموضوع اللى مكنش عارفه فى الاول. فى القانون "الجهل بالقانون مش عذر".

معرفه
1299

1299 كانت سنه بسيطه فى التقويم الجريجورى .

احداث 
 رجوع السلطان الناصر محمد بن قلاوون للمرة الثانية.
 معركة وادى الخزندار بين المغول بقيادة غازان و الجيش المصرى بقيادة الناصر محمد بن قلاوون
 سقوط سوريا فى ايد المغول
 عثمان الاول بيئسس الامبراطوريه العثمانيه

وفيات 
 16 يناير : السلطان حسام الدين لاجين

القرن التلاتاشر
ليسته ملوك الاردن

دى ليسته بملوك الاردن الهاشميين. اتئسست الملكيه الأردنيه فى سنة 1921 بمساعدة من البريطانيين اللى عينوا عبد الله الاول بن الحسين, اللى كان واحد من ولاد الشريف حسين بن على اللى ثار على العثمانيين فى الحرب العالميه الاولى بدعم من البريطانيين, عشان يكون امير على امارة شرق الاردن من 11 ابريل 1921 لحد 25 مايو 1946 ما امارة شرق الاردن استقلت و بقت مملكة شرق الاردن الهاشميه, و بعدين اختصر الاسم الرسمى و بقى الموجود دلوقتى المملكة الاردنيه الهاشميه. العيله المالكه مش من الاردن اصلا , و بترجع اصولهم للحجاز بس بيحكموا من وقتها لحد دلوقتى وسط تأييد شعبى.

امرا إمارة شرق الاردن ( 1921 - 1946 ) 
 الامير عبد الله الاول بن حسين (1921- 1946)

ليسته ملوك الاردن ( 1946 - لحد دلوقتى )

شوف كمان 
 الاردن.
 امارة شرق الاردن.

ملوك الاردن
الاردن
طلال بن عبد الله

الملك طلال بن عبد الله الاول بن الحسين (26 فبراير 1909 - 7 يوليه 1972) تانى ملوك المملكة الاردنية الهاشمية ، وهو ابن الملك عبد الله الاول بن حسين مؤسس المملكة الاردنية الهاشمية وأول ملك ليها و ابو الملك الحسين بن طلال تالت ملوك الاردن .

نشأته 
اتولد طلال بن عبد الله فى مكة سنة 1909 و درس فى اكاديميه ساندهرست العسكريه الملكيه البريطانية واتخرج منها فى سنة 1929 برتبة ملازم ثاني

توليه الحكم 
اتولى طلال بن عبد الله الحكم بعد اغتيال والده الملك عبد الله الاول بن حسين فى القدس يوم 20 يوليه 1951 ، وفى فترة حكمه سعى لتحسين العلاقات اللى كانت متوترة مع مصر .

عزله عن الحكم 
اضطر الملك طلال بن عبد الله أنه يتنازل عن الحكم بعدما أجبره البرلمان الاردنى على انه يتنازل عن العرش بسبب مرضه لولى عهده وقتها الامير الحسين بن طلال فى يوم 11 اغسطس 1952 ، وسافر بعد كده لمدينة استانبول فى توركيا واستقر هناك وكتب مذكراته اللى نشرتها مجلة روز اليوسف .

وفاته 
مات طلال بن عبد الله يوم 7 يوليه 1972 فى مدينة استانبول فى توركيا .

مصادر 

اردنيين
ملوك الاردن
أولياء عهد الاردن
الاسرة الهاشمية الأردنية
عسكريين اردنيين
جان بلاط

السلطان الملك الأشرف ابو النصر جان بلاط من يشبك الأشرفى. سلطان الدوله المملوكيه البرجيه (الشركسيه) الرابع و العشرين. حكم مابين 1500 و 1501. اسمه "من يشبك الأشرفى" نسبه لأستاذه الامير " يشبك " اللى اداه للسلطان " الأشرف قايتباى " اللى عتقه و رقاه لمنصب " جمدار " و بعدين فضل يترقى لغاية ما بقى " أتابكى " فى حكم " الظاهر ابو سعيد قانصوه.

السلطان الظاهر ابو سعيد قانصوه اللى حكم قبله كان مجرد سلطان شكلى و اصحاب السلطه الفعليه كانوا الامرا لدرجة ان لما حد كان بيساله عن حاجه كان بيرد " ماعرفش " فسماه المصريين " السلطان ماعرفش ". لما قرر الامرا انهم يعزلوه حصل خلاف بخصوص مين اللى يخلفه و انحاز طومان باى ( العادل بعد كده ) لجان بلاط فإتسلطن ضد رغبة الامرا و العسكر و اتلقب بـ " الأشرف " و بكنية " ابو النصر "على كنية استاذه " الأشرف قايتباى ".

فى الشام نايب السلطنه هناك " قصروه " كان فى حالة تمرد على السلطه فى مصر ، فحاول جان بلاط انه يرضيه فعينه أتابك للعسكر لكن قصروه اتمادى فى تمرده و زاد العصيان فى الشام و اضطربت الأحوال هناك فخرج جان بلاط فى السنه التانيه من حكمه و راح على الشام لمحاربة النايب المتمرد. لكن قصروه انحاز لطومان باى (العادل) اللى كان بيضمر السؤ لجان بلاط فجاب القضاه فى الشام و عزلوا جان بلاط و سجنوه بعد ما حكم ست شهور و تمنتاشر يوم و اتنصب العادل طومان باى سلطان مكانه.

اتعرف جان بلاط بالتعسف و الظلم و فى مدة حكمه حصلت مصادرات كتيره.

عملات جان بلاط 
لغاية وقت قريب ما اتلقتش عملات لجان بلاط لكن وقت حفريات بنا اتلقى كنز عباره عن دنانير بتتنسب لعصور أواخر السلاطين البرجيه و كان من ضمنها ست دنانير لجان بلاط كلها شكل بعض من غير تواريخ و لا مكان سكها.

المراجع 
 ابن إياس: بدائع الزهور فى وقائع الدهور، الهيئة المصرية العامة للكتاب، 1982
 شفيق مهدى ( دكتور) : مماليك مصر و الشام, الدار العربية للموسوعات, بيروت 2008.

مماليك
سلاطين مصر المملوكيه
تاريخ مصر
تاريخ مصر المملوكيه
حكام مصر
مماليك برجيه